钦定古今图书集成/明伦汇编/氏族典/第181卷 > 《廖用贤尚友录》 > 《世德铭》唐·权德舆
## 钦定古今图书集成/明伦汇编/氏族典/第181卷 > 《廖用贤尚友录》 > 《世德铭》唐·权德舆

肃肃我祖，元鸟自天。天乙革夏，武丁相贤。手文命子，
开国于权。肇荒南荆，瓜瓞绵绵。爰暨周衰，征伐下颛。
凌暴纷纷，遇楚而颠。嬴吞四方，我邦用迁。乃宅陇坻，
乃封甘泉。汉魏之际，德业相继。或仁或哲，亦夷亦惠。
图牒葳蕤，十有三世，伊川其戎，晋化为东。九州辐裂，
苻有关中。明明安丘，濡迹匪躬。二纪清夷，明谟之功。
元魏以降，苴茅继封。宜昌鄜域，仍世仪同。洸洸平凉，
策勋于隋。乃破公祏，克其枚回。运偶圣时，土田载开。
仗节建旄，自东徂西。才子六人，承家锺庆。百里同休，
南宫并命。自时厥后，德煇愈盛。不享大官，世名文行。
我曾王父，弱岁观光。声轶太学，名登奉常，伟节三虎，
联华并芳。翰苑春生，士林凤翔。迨至王父，保和居易。
人文独步，天爵自贵，展禽下位，贾生不试。至今德声
尚耸，清议郁郁，世范先子，承之。大节明义，人伦宗师。
行极忠孝，道冥希夷。卷舒无方，焯燿当时。曰予无状，
龀岁而孤，不知义方。藐尔蠢愚，亦既羁丱。甫习《诗》《书》，
以直为师。与时浸疏。琅琅清风，皦皦士则，及兹顽童

郑樵《通志》。